Hvis vaskemaskinen, tumbleren, opvaskeren og ovnen skal i gang, er det med at tænde for maskinerne og lade dem køre inden i aften klokken 18. Elprisen er nemlig netop i dag i gennemsnit billigere end nogen anden dag den seneste måned. Når prisen er aller billigst, når den ned på 1,84 kroner. Det er mellem klokken 14 og 15. Ifølge appen watts er den gennemsnitlige elpris i dag 3,36 kroner per kWh. Det er en ret god pris for el i øjeblikket, hvor prisen for det meste er på himmelflugt. De seneste uge har prisen været svingende mellem 5,5 kroner per kWh og 4,7 kroner per kWh. Klokken 14.04 er en ny strømperiode netop gået i gang, og frem til klokken 18.00 er den strøm, der kommer ud af det danske strøm net 80 procent vedvarende energi. 54 procent kommer fra vindmøller, 26 procent kommer fra solceller, 14 procent af strømmen kommer fra kraftværker og de resterende 6 procent importeres.

Opsummering:
Lige nu er apps, der overvåger el-priser ret populære i Danmark. Og der kan være penge at hente - eksempelvis i dag.